stanford-oval/wikipedia huggingface dataset:
เก๋า โจ๋ โก๋พันธุ์สวย
เนื้อเรื่อง

พระเอกของเรื่องชื่อรันโด มาซาชิ เป็นหัวโจกประจำโรงเรียน มีความเชี่ยวชาญด้านคาราเต้มาก ชอบหาเรื่องชกต่อย แต่ว่าเป็นคนที่รักความยุติธรรม อยู่มาวันนึง รันโดได้ขึ้นรถเมล์ไปกับเพื่อนในแก๊งค์ และบนรถเมล์รันโดได้เจอกับ คุริมิ รีนะ สาวที่รันโดแอบหลงรักที่เรียนโรงเรียนเดียวกัน หลังจากที่เพื่อนๆ ลงรถเมล์ไป รถเมล์ที่รันโดนั่งไปเกิดุบัติเหตุตกเขา ทำให้รันโดต้องจากโลกนี้ไปอย่างกะทันหัน
เหตุการณ์กลับผลิกตาลปัตร เพราะว่ามีด๊อกเตอร์สติเพี้ยน มานาเบะ จุน ได้นำร่างของรันโดมาทำศัลยกรรมตามรูปที่ติดอยู่ในกระเป๋าเสื้อตอนรันโดตาย แต่น่าเสียดายที่รูปนั้น ดันเป็นรูปของรีนะจัง สาวที่รันโดหลงรักไปซะ ทำให้เมื่อรันโดฟื้น เขากลายเป็นมีหน้าตาเหมือนกับรีนะไป เขารีบกลับบ้านไปหาครอบครัวเขา (ทั้งๆ ที่หน้าเป็นรีนะ) แต่ว่าครอบครัวของเขาย้ายบ้านไปแล้ว เพราะทำใจไม่ได้ที่เสียลูกชายไป (คงสับสน เพราะศพจากเหตุการณ์นั้นไหม้เกรียม แยกไม่ออก) ขณะที่เขากำลังคิดว่าจะทำยังไงต่อ เขาได้เจอกับรีนะจังตัวจริงระหว่างทาง แต่รีนะจังแทนที่จะตกใจ กลับดีใจ...เพราะว่าเธอมีพี่สาวฝาแฝดที่หนีออกจากบ้านไปชื่อ คุริมิ ยูนะ
รันโดจึงต้องไปอยู่บ้านคุริมิ ในฐานะ ยูนะ พี่สาวของรีนะไปซะงั้น โดยต้องโกหกครอบครัวรีนะว่า ความจำเสื่อม ทีต้องทำอย่างนี้เพราะว่ารันโดรู้ว่ารีนะรักพี่สาวของเธอมาก และคอยโทษตัวเองว่าเธอเป็นต้นเหตุให้ยูนะต้องหนีออกจากบ้านเพื่อไปเป็นช่างทำผม รันโดเห็นสาวที่ชอบต้องเสียใจ ก็เลยใจอ่อน ยอมเป็นยูนะเพื่อให้รีนะสบายใจ แต่ถึงยังไง ยูนะ (รันโด) ก็ยังเป็นผู้ชาย ดังนั้นเมื่อได้ไปโรงเรียน ไปเจอกับสภาพเดิมๆ เจอเพื่อนในแก๊งค์ เจอคนมาหาเรื่อง ยูนะก็จะเกือบจะความแตกหลายรอบ หลุดมาดแมนๆไปหลายที ยิ่งถ้ามีหนุ่มไหนคิดจะมาจีบรีนะ ยูนะจะทนไม่ได้ อาละวาดจนเละไปข้างหนึ่ง ทำให้ดูเหมือนจะเป็นพี่สาวที่หวงน้องสาวเกินเหตุ
นอกจากจะต้องคอยปกปิดเรื่องที่ร่างกายเป็นผู้ชายแล้ว ยังต้องพยายามอยู่รวมในกลุ่มสาวๆ อีก รันโดซึ่งจริงๆ แล้วเป็นผู้ชายที่ไม่คุ้นเคยกับผู้หญิง ก็ถึงกับต้องสติแตกไปหลายครั้ง ซึ่งโดยมากเขาจะนำเรื่องนี้ไปปรึกษากับ ด๊อกเตอร์มานาเบะ เพื่อให้ช่วยเหลือเหตุการณ์เฉพาะหน้าต่างๆ และให้ช่วยตามหายูนะตัวจริงด้วย แต่ไม่วายที่ด๊อกเตอร์มานาเบะก็เป็นพวกเพื้ยนๆ ที่พยายามจะขอผ่าตัดแปลงเพศให้รันโดตลอดเวลา และดีใจทุกครั้งที่รันโดพยายามจะเป็นผู้หญิง ด๊อกเตอร์ได้ประดิษฐ์อุปกรณ์เสริมเพศหญิงต่างๆ เช่น หน้าอกปลอม หรือชุดว่ายน้ำแบบสวนทั้งตัว เพื่อให้รันโดเอาชีวิตรอดจากการจับผิดต่างๆ ของสาวๆ นอกจากนี้ด๊อกเตอร์เสนอว่าเขาสามารถเปลี่ยนหน้าของรันโดกลับไปเป็นรันโดได้ แต่ติดที่ว่าไม่มีรูปเก่าๆของรันโดนี่สิ
รันโดจะทำยังไง เขาเองก็ไม่มีรูปตัวเอง เพื่อนในแก๊งค์เขาก็ไม่คิดจะเก็บรูปเขาไว้ซักคน แต่ในที่สุด เขาก็เจอรูปของเขาที่รีนะจังนี่เอง เขาเพิ่งจะรู้ว่ารีนะจังเองก็แอบชอบเขามาตลอด...
เรื่องราววุ่นๆ ดำเนินต่อไป มีทั้งหนุ่มที่มาหลงรักยูนะ รวมทั้งสาวที่ยังหลงรักรันโดและมาตามหาเขา แล้วอย่างนี้รันโดในคราบยูนะจะสามารถบอกรักรีนะจังได้หรือไม่ แล้วในที่สุดเขากะกลับไปเป็นรันโดได้หรือไม่ แล้วถ้ายูนะตัวจริงกลับมาล่ะ...
ตัวละคร

ตัวละครหลัก
1.รันโด มาซาชิ
หัวหน้าชมรมคาราเต้ในขณะที่ยังอยู่ปี3แล้วได้ประอุบัติเหตุจนดร.มานาเบะมาซ่อมหน้าของรันโดโดยใช้รูปที่อยู่กระเป๋าเสื้อของรันโดซึ่งเป็นรูปของรีนะซึ่งเป็นคนที่รันโดแอบรักของรันโดมาแปลงหน้าของรันโดที่ไม่เหลือเค้าโครงเดิม แล้ว1ปีผ่านไปกว่ารันโดจะฟื้นขึ้นมาก็กลายเป็นหน้าของรีนะแล้วตกกระไดพลอยโจนรีนะคิดว่ารันโดเป็นพี่สาวของตัวเองจึงต้องอยู่กับรีนะไป2ปีกว่าๆเต็มที่ชื่อว่ายูนะ
2.คุรุมิ รีนะ
น้องสาวฝาแฝดของคุรุมิ ยูนะรักรันโดตั้งแต่เมื่อรันโดช่วยลูกสุนัขที่ติดอยู่ในท่อระบายน้ำและคิดว่ารันโด(ในหน้ายูนะ)เป็นพี่สาวของตัวเองรีนะเป็นคนฉลาด เรียนเก่งและมักมีคนมาเขียนจดหมายบอกรักบ่อยๆซึ่งทำให้รันโดหึง
3.คุรุมิ ยูนะ
พี่สาวฝาแฝดของคุรุมิ รีนะหนีออกจากบ้านเพราะอยากเป็นช่างเสริมสวย
4.ดร.มานาเบะจุน
เป็นผู้แปลงหน้าของรันโดแล้วต้องการให้รันโดแปลงเพศ และแกล้งรันโดในหลายๆอย่าง
เกิลส์เจเนอเรชันเอเชียทัวร์อินทูเดอะนิวเวิลด์

| เกิลส์เจเนอเรชันเอเชียทัวร์อินทูเดอะนิวเวิลด์ Girls' Generation Asia Tour Into the New World |
| --- | --- | --- |

โปสเตอร์ประชาสัมพันธ์อย่างเป็นทางการ
คอนเสิร์ตประชาสัมพันธ์ โดย เกิลส์เจเนอเรชัน
สถานที่:  เกาหลีใต้  จีน   ไต้หวัน
อัลบั้มที่เกี่ยวข้อง: หลายอัลบั้ม
วันเริ่มต้นการแสดง: 19 ธันวาคม ค.ศ. 2009
เกิลส์เจเนอเรชันเอเชียทัวร์อินทูเดอะนิวเวิลด์ (อังกฤษ: Girls' Generation Asia Tour Into the New World) เป็นทัวร์คอนเสิร์ตแรกของเกิร์ลกรุปจากเกาหลีใต้ เกิลส์เจเนอเรชัน แม้ว่าคอนเสิร์ตแรกกำหนดให้จัดขึ้นที่เกาหลีใต้ แต่เกิลส์เจเนอเรชัน ก็ได้เริ่มคอนเสิร์ตที่ต่างประเทศก่อน คือ ที่เซี่ยงไฮ้ ประเทศจีน ในเดือนเมษายน ค.ศ. 2010
ประวัติ

เอสเอ็มเอ็นเตอร์เทนเมนต์ได้ประกาศเรื่องทัวร์คอนเสิร์ตครั้งนี้ในเดือนพฤศจิกายน ค.ศ. 2009 บัตรคอนเสิร์ตของทัวร์ครั้งนี้ ได้เริ่มจำหน่ายในวันที่ 19 พฤศจิกายน ปีเดียวกัน และบัตรทั้งหมดก็ขายหมดในเวลาเพียง 3 นาที
| 0 | 1 | 2 |
| --- | --- | --- |
| “ | พวกเรามีความสุขและรู้สึกประหม่าที่จะนำคุณไปพบกับคอนเสิร์ตเดี่ยวครั้งแรกของพวกเรา เราจะฝึกซ้อมอย่างหนักเพื่อจะเป็นการแสดงที่น่าประทับใจ และอยู่ในความทรงจำของคุณ | ” |
การทัวร์ครั้งนี้ แต่เดิมจัดให้มีการแสดงทั้งหมด 2 ครั้ง ในวันที่ 19 และ 20 ธันวาคม ค.ศ. 2009 แต่ต่อมาก็ได้มีการประกาศออกมาว่า จะมีการแสดงอีกรอบในวันที่ 27 และ 28 กุมภาพันธ์ ค.ศ. 2010 โดยการแสดงซ้ำรอบนี้ มีความแตกต่างเพียงเล็กน้อยจากคอนเสิร์ตครั้งก่อนในเดือนธันวาคม ค.ศ. 2009
คอนเสิร์ตครั้งต่อไปกำหนดไว้ในวันที่ 24 กรกฎาคม ค.ศ. 2010 โดยจัดขึ้นที่กรุงเทพมหานคร ประเทศไทย แต่ก็ต้องเลื่อนออกไปอย่างไม่มีกำหนด อันเนื่องมาจาก การชุมนุมของ นปช. ในขณะนั้น
อัลบั้มบันทึกการแสดงสด Into the New World ก็ได้ทำการบันทึกจากทัวร์คอนเสิร์ตในครั้งนี้ และออกวางจำหน่ายในวันที่ 30 ธันวาคม ค.ศ. 2010 ในเกาหลีใต้
รายการการแสดง

คอนเสิร์ตที่เกาหลีใต้ (19 และ 20 ธันวาคม ค.ศ. 2009)
ชุดหลัก:
"소원을 말해봐" ("Tell Me Your Wish (Genie)") (Remix)
"콘서트 첫공개" ("Show Me")
"소녀시대" ("Girls' Generation")
"Beginning" (Remix)
"It's Fantastic"
"Etude"
"울랄라" ("Ooh La La")
"Kissing You" (Remix)
"1년 후 ("One Year Later") (เจสสิก้า feat. โอนิว)
"Umbrella" (ทิฟฟานี)
"Hush Hush" (แทยอน)
"좋은 사람 소개시켜줘 ("Introduce Me a Good Person") (ยุนอา feat. ชินดง และอึนฮย็อก)
"Sunny" (ซันนี่)
"Chocolate Love"
"Destiny"
"Honey"
"Merry Go Round"
"Dear. Mom"
"Day by Day"
"동화" ("My Child")
"Barbie Girl" (เจสสิก้า feat. คีย์)
"Santa Baby" (ซูยอง)
"16 Going on 17" (ซอฮย็อน)
"Singing in the Rain"
"Over the Rainbow"
"Chu~♡" f(x)
"1, 2 Step" (ยูริ feat. แอมเบอร์)
"Tell Me Your Wish" (Poppin Remix) and "Tipsy" (ฮโยยอน)
""Rhythm Nation" (Dance Battle feat. ยุนอา, ซูยอง, ยูริ และฮโยยอน)
"다시만난세계" ("Into the New World")
"Be Happy"
"힘내" ("Him Nae (Way to Go) ")
"Gee"
"Touch the Sky"
การแสดงซ้ำ:
"앵콜첫곡" ("Naengmyun")
"하하하송" ("HaHaHa")
"Complete"
"더블앵콜" ("Baby Baby")
คอนเสิร์ตที่เซี่ยงไฮ้ (17 เมษายน ค.ศ. 2010)
ชุดหลัก:

[คลิปเปิดตัว]
"Tell Me Your Wish (Genie) (Remix ver.)"
"Show! Show! Show!"
"Girls' Generation"
[Transition clip: Wanted]
"Beginning"
[แนะนำตัว : เจสสิก้า, ยุนอา, ซันนี่, ซูยอง, ฮโยยอน, ยูริ, ซอฮย็อน, ทิฟฟานี่ และแทยอน]
"It's Fantastic!"
"Etude (Remix ver.)"
"Ooh la la"
"Kissing You (Remix ver.)"
[คลิปชีวิตประจำวันของเกิลส์เจเนอเรชัน]
"One Year Later" (เจสสิก้าและอนยู)
"Umbrella" (ทิฟฟานี่)
"Hush Hush" (แทยอน)
"Introduce A Good Person" (ยุนอา feat. คีย์และแทมิน)
"Sunny" (ซันนี่)
[คลิป Tough Angels]
"Chocolate Love (ฉบับ เรโทรป็อป)"
[คลิป Girls' Diary]
"Honey"
"Dear Mom"
"Forever"
[คลิป Good Morning]
"Day By Day"
"My Child"
[คลิป Cinderella Story]
"Barbie Girl" (เจสสิก้า feat. คีย์)
"16 Going On 17" (ซอฮย็อน)
"Singing In The Rain"
"Somewhere Over The Rainbow" (แทยอน, เจสสิก้า, ซันนี่ และซอฮย็อน)
[SHINee - "Ring Ding Dong"]
"If U Seek Amy" (ซูยอง)
"Tell Me Your Wish (Genie) (Dance ver.)" + "So Sick" (ฮโยยอน)
"1, 2 Step" (ยูริ feat. มินโฮ)
"Rhythm Nation" (ฮโยยอน, ยุนอา, ยูริ และซูยอน showdown)
[คลิป Beautiful Girl]
"Into The New World (Remix ver.)"
"Be Happy"
"Way To Go"
"Gee"
"Touch The Sky"
[คลิป Goodbye/การแสดงซ้ำ ครั้งที่ 1]
"Naengmyun"
"Hahaha"
[พูดคุย]
"Complete"
[การแสดงซ้ำ ครั้งที่ 2]
"Baby Baby"
"Oh!"
[ฉลองวันเกิดเจสสิก้าและจบงาน]
วันที่จัดคอนเสิร์ต

| วันที่ | เมือง | สถานที่ | แขกรับเชิญพิเศษ |
| --- | --- | --- | --- |
| 19 ธันวาคม ค.ศ. 2009 | โซล เกาหลีใต้ | โรงกีฬาฟันดาบโอลิมปิก | f(x), อนยูและคีย์ จาก ชายนี,   ชินดง, อีทึก และอึนฮย็อก จากซูเปอร์จูเนียร์ |
| 20 ธันวาคม ค.ศ. 2009 | โซล เกาหลีใต้ | โรงกีฬาฟันดาบโอลิมปิก | f(x), อนยูและคีย์ จาก ชายนี,   ชินดง, อีทึก และอึนฮย็อก จากซูเปอร์จูเนียร์ |
| 27 กุมภาพันธ์ ค.ศ. 2010  (การแสดงซ้ำ)  | โซล เกาหลีใต้ | โรงกีฬาฟันดาบโอลิมปิก | f(x), อนยูและคีย์ จาก ชายนี,   ชินดง, อีทึก และอึนฮย็อก จากซูเปอร์จูเนียร์ |
| 28 กุมภาพันธ์ ค.ศ. 2010  (การแสดงซ้ำ)  | โซล เกาหลีใต้ | โรงกีฬาฟันดาบโอลิมปิก | f(x), อนยูและคีย์ จาก ชายนี,   ชินดง, อีทึก และอึนฮย็อก จากซูเปอร์จูเนียร์ |
| 17 เมษายน ค.ศ. 2010 | เซี่ยงไฮ้ จีน | สนามกีฬาในร่มเซี่ยงไฮ้ | ชายนี |
| 16 ตุลาคม ค.ศ. 2010 | ไทเป ไต้หวัน | สนามกีฬาไทเป | อีทึกและดงเฮ จากซูเปอร์จูเนียร์ |
| 17 ตุลาคม ค.ศ. 2010  (การแสดงซ้ำ)  | ไทเป ไต้หวัน | สนามกีฬาไทเป | อีทึกและดงเฮ จากซูเปอร์จูเนียร์ |
เก็ตอะเวย์คาร์

2017 ซิงเกิลโดยเทย์เลอร์ สวิฟต์
"เก็ตอะเวย์คาร์" (อังกฤษ: Getaway Car) เป็นเพลงที่บันทึกโดยนักร้องและนักแต่งเพลงชาวอเมริกัน เทย์เลอร์ สวิฟต์ จากสตูดิโออัลบั้มลำดับที่หก เรพิวเทชัน (2017) เป็นซิงเกิลในออสเตรเลียและนิวซีแลนด์เมื่อวันที่ 7 กันยายน ค.ศ. 2018 เพื่อสนับสนุนเรพิวเทชันสเตเดียมทัวร์ (2018) ในออสเตรเลีย ประพันธ์และผลิตโดยสวิฟต์และแจ็ก แอนโตนอฟฟ์ เป็นแนวเพลงซินท์ป็อปที่มีซินธิไซเซอร์เป็นจังหวะ ดรัมแมชชีน และการขับร้องแบบเพี้ยน ในเนื้อเพลงนี้อธิบายถึงความพยายามของสวิฟต์ที่จะหนีออกจากความสัมพันธ์ โดยใช้ความรักกับคนอื่น โดยรู้ว่าความสัมพันธ์ใหม่จะจบลงในเวลาสั้น ๆ เพราะจุดประสงค์ของมันคือ "หนี" จากความสัมพันธ์แรกเท่านั้น
นักวิจารณ์ร่วมสมัยยกย่องในด้านการผลิตของเพลงและบทประพันธ์ของเพลงที่ซับซ้อนซึ่งเต็มไปด้วยภาพและการอ้างถึงแก่นของวัฒนธรรมสมัยนิยม เช่น คู่อาชญากรบอนนีและไคลด์ นักวิจารณ์บางคนระบุว่าเพลงนี้เป็นจุดเด่นของอัลบั้ม เรพิวเทชัน "เก็ตอะเวย์คาร์" ได้รับการรับรองระดับแพลตินัมจากสมาคมอุตสาหกรรมแผ่นเสียงแห่งออสเตรเลีย (ARIA) และได้การรับรองระดับซิลเวอร์จากอุตสาหกรรมเครื่องเสียงของอังกฤษ (BPI)
ชาร์ต

| ชาร์ต (2018) | ตำแหน่ง สูงสุด |
| --- | --- |
Australian Digital Tracks (ARIA): 33
New Zealand Hot Singles (RMNZ): 9
การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Australia (ARIA) | Platinum | 70,000 |
| United Kingdom (BPI) | Silver | 200,000 |
 ตัวเลขสตรีมมิงและยอดขายขึ้นอยู่กับการรับรองเพียงอย่างเดียว
ประวัติการจำหน่าย

| ภูมิภาค | วันที่ | รูปแบบ | ค่าย | อ้างอิง |
| --- | --- | --- | --- | --- |
| Australia New Zealand | 7 กันยายน 2018 | ออกอากาศทางวิทยุ | บิกมะชีน ยูนิเวอร์แซล |  |
เกาะเพรพาริส

| --- | --- |
เกาะเพรพาริสเกาะเพรพาริสของประเทศพม่าในอ่าวเบงกอล
ภูมิศาสตร์
ที่ตั้ง: อ่าวเบงกอล
พิกัด: 14°52′30″N 93°37′48″E﻿ / ﻿14.875°N 93.63°E﻿ / 14.875; 93.63
แหล่งน้ำใกล้เคียง: ทะเลอันดามัน
เกาะทั้งหมด: 3
เกาะหลัก: เพรพาริส เกาะวัว เกาะลูกวัว
พื้นที่: 8.1 ตารางกิโลเมตร (3.1 ตารางไมล์)
ความยาว: 7.7 กม. (4.78 ไมล์)
ความกว้าง: 1.8 กม. (1.12 ไมล์)
ระดับสูงสุด: 81 ม. (266 ฟุต)
การปกครอง
พม่า
ภาค: ย่างกุ้ง
ภูมิภาคย่อย: ย่างกุ้งใต้
ตำบล: เพรพาริส
เมืองใหญ่สุด: เพรพาริส (ประชากร 50 คน)
ประชากรศาสตร์
ประชากร: 50 (2014)
ความหนาแน่น: 6.2/กม.2 (16.1/ตารางไมล์)
กลุ่มชาติพันธุ์: ชาวพม่า
ข้อมูลอื่น ๆ
เขตเวลา: เวลามาตรฐานพม่า (UTC+6:30)
รหัสไอเอสโอ: MM-06
เว็บไซต์ทางการ: www.myanmarburma.com/attraction/498/preparis-island
เกาะเพรพาริส (อังกฤษ: Preparis Island) เป็นเกาะในภาคย่างกุ้ง ประเทศพม่า เป็นส่วนหนึ่งในหมู่เกาะอันดามัน (ส่วนใหญ่เป็นดินแดนสหภาพของประเทศอินเดีย) ถือเป็นแนวแบ่งเขตระหว่างอ่าวเบงกอลกับทะเลอันดามัน เกาะนี้มีประชากร 50 คน และมีพื้นที่ทั้งหมด 8.1 ตารางกิโลเมตร (3.1 ตารางไมล์)
เกาะนี้อยู่ห่างจากแหลมนะกะริไปทางตะวันตกเฉียงใต้ 133 กิโลเมตร (83 ไมล์) ซึ่งเป็นจุดที่ใกล้ที่สุดบนแผ่นดินใหญ่ของประเทศพม่า และห่างจากย่างกุ้งไปทางใต้ 340 กิโลเมตร (210 ไมล์) และห่างจากหมู่เกาะโกโกทั้งห้า ที่อยู่ทางใต้ 77 กิโลเมตร (48 ไมล์)
ประวัติศาสตร์

ตามที่ผู้มาเยือนในคริสต์ศตวรรษที่ 19 กล่าวว่าเกาะนี้ไม่มีมนุษย์อาศัยอยู่ แต่มีลิงจำนวนมาก เกาะนี้เป็นของกรมทหารราบที่ 78 ของกองทัพสหราชอาณาจักร เมื่อวันที่ 5 พฤศจิกายน พ.ศ. 2359 เรือขนส่ง Frances Charlotte ชนโขดหินนอกชายฝั่ง ผู้โดยสารและลูกเรือส่วนใหญ่รอดชีวิตได้เมื่อมีการพบแหล่งน้ำจืดและพักอยู่เพียงช่วงสั้น ๆ เรือสินค้า Prince Blucher มาถึงในวันที่ 10 พฤศจิกายน และระหว่างวันที่ 11 ถึง 14 พฤศจิกายน สามารถช่วยเหลือผู้ชาย ผู้หญิง และเด็กได้ประมาณ 316 คน สภาพอากาศและความเสียหายของเรือ Prince Blucher ทำให้ไม่สามารถช่วยเหลือได้อีกร้อยคน  รัฐบาลเบงกอลจึงส่งเรือลาดตระเวนสองลำมาช่วยเหลือส่วนที่เหลือ
ภูมิศาสตร์

เกาะเพรพาริสตั้งอยู่ทางเหนือสุดของหมู่เกาะอันดามัน เกาะนี้มีความยาว 7.7 กิโลเมตร (5 ไมล์) และมีความกว้างสูงสุด 1.8 กิโลเมตร (1.1 ไมล์) ปกคลุมไปด้วยป่าทึบและมีทางลาดที่ไม่ชันจนสูงถึง 81 เมตร (266 ฟุต)
กลุ่มเกาะเล็ก 3 เกาะที่มียอดราบ สูง 23 เมตร (75 ฟุต) ห่างออกไปทางเหนือ 3.4 กิโลเมตร (2.1 ไมล์)
กลุ่มเกาะเล็ก 3 เกาะ สูง 1 เมตร (3 ฟุต) ห่างออกไปทางตะวันตก 4.2 กิโลเมตร (2.6 ไมล์)
เป็นหินสูง 12 เมตร (39 ฟุต) ห่างออกไปทางใต้ 3 กิโลเมตร (1.9 ไมล์)
พืชและสัตว์

เกาะปกคลุมไปด้วยต้นไม้เตี้ยและพุ่มไม้ มีพรรณไม้ปกคลุมเป็นส่วนใหญ่
การบริหาร

เกาะนี้อยู่ภายใต้เขตการปกครองท้องถิ่นของหมู่เกาะโกโก
ประชากร

เกาะนี้มีประชากรประมาณ 50 คนที่ประกอบอาชีพเกษตรกรรมและประมงขนาดเล็กมาก เพื่อการบริโภคในท้องถิ่นเป็นหลัก เป็นส่วนหนึ่งของกองทหารที่อาศัยอยู่ในด่านชายแดนอันห่างไกล
การคมนาคม

ชายหาดหลายแห่งสามารถรองรับเรือขนส่งสินค้าขนาดเล็กได้ มีลานจอดเฮลิคอปเตอร์ขนาดเล็กสำหรับตั้งถิ่นฐาน
แหล่งข้อมูลอื่น

Official Nautical Chart
เกีย โซเรนโต

| เกีย โซเรนโต |
| --- | --- |

ภาพรวม
บริษัทผู้ผลิต: เกีย มอเตอร์ส
เริ่มผลิตเมื่อ: 2545–ปัจจุบัน
ตัวถังและช่วงล่าง
ประเภท: รถยนต์อเนกประสงค์สมรรถนะสูงขนาดกลาง (รุ่นปี 2003–2010) รถยนต์อเนกประสงค์สมรรถนะสูงประเภทครอสโอเวอร์ขนาดกลาง (รุ่นปี 2010–ปัจจุบัน)
รูปแบบตัวถัง: รถยนต์อเนกประสงค์สมรรถนะสูง 5 ประตู
โครงสร้าง:   เครื่องวางหน้า, ขับเคลื่อนล้อหลัง (เฉพาะรุ่นแรก)  เครื่องวางหน้า, ขับเคลื่อนล้อหน้า (ตั้งแต่รุ่นที่ 2)  เครื่องวางหน้า, ขับเคลื่อนสี่ล้อ 
เกีย โซเรนโต (อังกฤษ: Kia Sorento) เป็นรถยนต์อเนกประสงค์สมรรถนะสูงขนาดกลาง (Mid-Size SUV) ที่ผลิตโดยบริษัทสัญชาติเกาหลีใต้ เกีย มอเตอร์ส
รุ่นที่ 1 (BL) (พ.ศ. 2545-2552)

เกีย โซเรนโต รุ่นที่ 1 เริ่มผลิตเมื่อปี พ.ศ. 2545 ใช้ชิ้นส่วนร่วมกับฮุนได เทอร์ราแคน โดยเป็นโครงสร้างแบบ Body-on-frame มีฐานการประกอบที่ประเทศเกาหลีใต้ ,รัสเซียและฟิลิปปินส์ ใช้ระบบขับเคลื่อนล้อหลัง และระบบขับเคลื่อนสี่ล้อ มีรุ่นเครื่องยนต์ 2.4 Sirius II I4 ,2.5 A I4 ,3.3 Lambda ,3.5 Sigma และ 3.8 ลิตร V6 โดยเครื่องยนต์นั้นใช้เทคโนโลยีจากฮุนได ใช้เกียร์ธรรมดา 5 สปีด และเกียร์อัตโนมัติ 4 และ 5 สปีด ระยะฐานล้อ 2,710 มม. ความยาว 4,570-4,590 มม. ความกว้าง 1,865-1,885 มม. ความสูง 1,435-1,515 มม.
ในประเทศไทย โซเรนโตรุ่นที่ 1 เปิดตัวเมื่อปี พ.ศ. 2545 โดยบริษัท ยนตรกิจ คอร์เปอเรชั่น จำกัด (Official Import) เครื่องยนต์ของโซเรนโตเวอร์ชันไทยจะเป็นเครื่องยนต์ดีเซล 2.5 ลิตร A I Turbo CRDi I4 และเครื่องยนต์เบนซิน 3.5 ลิตร ฮุนได Σ V6 พร้อมระบบขับเคลื่อนสี่ล้อ
รุ่นที่สอง (XM) (พ.ศ. 2552–2558)

เกีย โซเรนโต รุ่นที่ 2 เริ่มผลิตเมื่อปี พ.ศ. 2552 รุ่นนี้เป็นรุ่นแรกที่เป็น Crossover SUV อย่างเต็มตัว และรุ่นที่ 2 เริ่มเปลี่ยนมาใช้ระบบขับเคลื่อนล้อหน้าแล้ว แต่ยังมีการผลิตรุ่นขับเคลื่อนสี่ล้ออยู่เหมือนเดิม ส่วนแพลตฟอร์มนั้นเปลี่ยนมาใช้ร่วมกับฮุนได ซานตาเฟ่ มีเครื่องยนต์เบนซิน 2.4 ,2.7 และ 3.5 ลิตร และเครื่องยนต์ดีเซล 2.2 ลิตร ใช้เกียร์ธรรมดา 5 และ 6 สปีด และเกียร์อัตโนมัติ 5 และ 6 สปีด ระยะฐานล้อ 2,700 มม. ความยาว 4,685 มม. ความกว้าง 1,885 มม. ความสูง 1,710 มม. มีฐานการประกอบอยู่ที่ประเทศเกาหลีใต้ ,สหรัฐอเมริกาและคาซัคสถาน
ในประเทศไทย บริษัท ยนตรกิจ คอร์เปอเรชั่น จำกัด ได้นำโซเรนโตรุ่นที่ 2 มาเปิดตัวเมื่อปี พ.ศ. 2555 ด้วยเครื่องยนต์ดีเซล 2.2 ลิตร พร้อมเกียร์อัตโนมัติ 6 จังหวะ ขับเคลื่อนสองล้อหน้า เท่านั้น ตั้งราคาขายอยู่ที่ 1.8 ล้านบาท
หลังจากปี พ.ศ. 2557 ได้มีการนำเข้ารุ่นปรับแต่งหน้าตาเข้ามาขายอีกประมาณ 110 คัน ตั้งราคาขายอยู่ที่ 1.69 ล้านบาท
มีข้อมูลเกี่ยวกับสิ่งแวดล้อมดังนี้
Emission Standard : มอก. 2550-2554
อัตราการปล่อยก๊าซ CO2 : 196  กรัม/กม.
อัตราการใช้พลังงานรวม(Combined) : 7.4  ลิตร/100 กม.
อัตราการใช้พลังงานนอกเมือง(Extra-Urban) : 5.8  ลิตร/100 กม.
อัตราการใช้พลังงานในเมือง(Urban) : 10.2  ลิตร/100 กม.
รุ่นที่สาม (UM) (พ.ศ. 2558–พ.ศ. 2564)

เกีย มอเตอร์สเผยโฉมโซเรนโตรุ่นที่สามในประเทศเกาหลีใต้ในวันที่ 28 สิงหาคม พ.ศ. 2557 ต่อมาก็ได้เปิดตัวในงานแสดงรถยนต์ปารีสประจำปี ค.ศ. 2014 โซเรนโต้รุ่นที่สามใช้พื้นฐานร่วมกับเกีย คาร์นิวัล รุ่นปี 2015 และได้มีรุ่น 5 ที่นั่งและ 7 ที่นั่ง ความยาวของตัวรถได้ขยายยาวกว่ารุ่นที่แล้ว 95 มิลลิเมตรและลดความสูงลงเพื่อเพิ่มประสิทธิภาพการควบคุมให้ดีกว่ารุ่นที่แล้ว เกียได้รับรองว่าเพิ่มความแข็งของเหล็กขึ้น 14% และโซเรนโตได้รับคะแนนในระดับที่ดีในการทดสอบการชนของ IIHS ในประเทศสหรัฐอเมริกา โซเรนโตยังคงผลิตในโรงงานประกอบรถยนต์ที่เมืองเวสต์พอยต์ รัฐจอร์เจีย
เครื่องยนต์ที่วางจำหน่ายประกอบไปด้วย เครื่องยนต์แลมบ์ด้า 3.3 ลิตร วี6 ให้กำลัง 290 แรงม้า, เครื่องยนต์ 2.4 ลิตร หัวฉีดตรง 4 สูบ ให้กำลัง 190 แรงม้าและเครื่องยนต์ใหม่ 2.0 ลิตร เทอร์โบ ให้กำลัง 240 แรงม้า สำหรับรุ่นดีเซล มาพร้อมกับเครื่องยนต์ CRDi 2.2 ลิตรพร้อมกับเทอร์โบแปรผัน
โซเรนโตรุ่นที่สามมาพร้อมกับเกียร์ธรรมดา 6 จังหวะหรือเกียร์อัตโนมัติ 6 จังหวะ ระบบขับเคลื่อนมีระบบขับเคลื่อนล้อหน้าและล้อหลัง โดยระบบขับเคลื่อนล้อหน้าจะมาพร้อมเกียร์อัตโนมัติเท่านั้น
เกีย โซเรนโต้ ที่จำหน่ายในไทยใช้เครื่องยนต์ R 2.2 VGT - CRDi ดีเซล คอมมอนแรล 4 สูบ 16 วาล์ว DOHC เทอร์โบแปรผัน 2,199 ซีซี 197 แรงม้า ที่ 3,800 รอบ/นาที แรงบิด 44.5 กิโลกรัมเมตร แบบต่อเนื่องที่รอบต่ำเพียง 1,800 - 2,500 รอบ/นาที เกียร์อัตโนมัติ 6 จังหวะ พร้อมโหมดสปอร์ต ขับเคลื่อนล้อหน้า ล้อแม็ก 18 นิ้ว ยางขนาด 235/60R18 มีจำหน่ายเพียงรุ่นเดียว คือ KIA SORENTO 2.2 VGT - CRDi ในราคา 1,694,000 บาท
รุ่นที่สี่ (MQ4) (พ.ศ. 2564–ปัจจุบัน)

| Fourth generation (MQ4) |
| --- | --- |

ภาพรวม
เริ่มผลิตเมื่อ: 2020–present
แหล่งผลิต: เกาหลีใต้: Hwaseong (Hwaseong Plant) สหรัฐอเมริกา: West Point, Georgia (KMMG)
ตัวถังและช่วงล่าง
แพลตฟอร์ม: Hyundai-Kia N3
ระบบส่งกำลัง
เครื่องยนต์:   1.6 L Smartstream G1.6 T-GDi I4 hybrid (petrol)  2.5 L Smartstream G2.5 GDi I4 (petrol)  2.5 L Smartstream G2.5 T-GDi I4 (petrol)  2.2 L Smartstream D2.2 CRDi I4 (diesel) 
ระบบเกียร์:   8-speed automatic  8-speed Smartstream DCT 
มิติ
ระยะฐานล้อ: 2,815 mm (110.8 in)
ความยาว: 4,810 mm (189.4 in)
ความกว้าง: 1,900 mm (74.8 in)
ความสูง: 1,700 mm (66.9 in)
เกีย มอเตอร์สเผยโฉมโซเรนโตรุ่นที่สี่ในประเทศเกาหลีใต้ รถยนต์ SUV ขนาดกลางที่มาพร้อมเบาะ 3 แถว สัญชาติเกาหลีอย่าง Kia Sorento มีทายาทโฉมที่สี่ตามมาแล้ว โดยทางการได้เผยภาพพร้อมรายละเอียดสังเขป ก่อนถึงกำหนดการเปิดตัวเต็มรูปแบบในเดือนหน้า เบื้องต้นมีการระบุว่าพัฒนาหน้าตาและวัสดุให้ดีกว่าเดิม ทั้งยังมีระบบช่วยเหลือผู้ขับขี่หลายรายการ เปิดตัวเมื่อวันที่ 17 กุมภาพันธ์ 2563 และจะจัดขึ้นในงานแสดงรถยนต์ระดับโลกครั้งที่ 90 ที่จะจัดขึ้น ณ กรุงเจนีวา ประเทศสวิตเซอร์แลนด์ในวันที่ 5-15 มีนาคมนี้ แต่ถูกประกาศยกเลิกอย่างเป็นทางการ เพื่อตอบสนองมาตรการป้องกันการแพร่กระจายของเชื้อไวรัส โควิด-19 ขุมพลังของ All NEW Kia Sorento จะมีขุมพลัง Hybrid และ ดีเซล ให้เลือกในตอนต้น ทั้งยังมีการระบุว่าจะส่งขุมพลัง Plug-in Hybrid ตามมาในช่วงปลายปี 2020 มีดังนี้ 1.6 T-GDi เครื่องยนต์เบนซิน แบบ 4 สูบ ขนาด 1.6 ลิตร เทอร์โบ Direct Injection พร้อมแบตเตอรี่ lithium-ion ขนาด 1.49 kWh และ มอเตอร์ไฟฟ้า ขนาด 44.2 kW กำลังสูงสุดทั้งระบบ 230 แรงม้า แรงบิดสูงสุด 350 นิวตันเมตร จับคู่กับเกียร์อัตโนมัติ 6 จังหวะ และ 2.2 T-GDi เครื่องยนต์ดีเซล แบบ 4 สูบ ขนาด 2.2 ลิตร เทอร์โบ กำลังสูงสุด 202 แรงม้า แรงบิดสูงสุด 440 นิวตันเมตร จับคู่กับเกียร์อัตโนมัติ DCT 8 จังหวะ เปลี่ยนวัสดุ Aluminum Block ลดน้ำหนักลงจากเครื่องยนต์ในรุ่นเก่าลงได้ 38.2 กิโลกรัม
เกีย โซเรนโต รุ่นที่ 1
เกีย โซเรนโต รุ่นที่ 1 (หลังปรับโฉม)
เกีย โซเรนโต รุ่นที่ 2
เกีย โซเรนโต รุ่นที่ 2 (ปรับโฉม)
เกีย โซเรนโต รุ่นที่ 3
เกีย โซเรนโต รุ่นที่ 3 (ปรับโฉม)
ข้อมูลผิดเกี่ยวกับโควิด-19

ข้อมูลเท็จหรือทำให้เข้าใจผิดเกี่ยวกับการระบาดทั่วของโควิด-19
หลังมีการระบาดทั่วของโรคติดเชื้อโคโรนาไวรัส 2019 (โควิด-19) ก็ได้เกิดทฤษฎีสมคบคิด ข้อมูลผิด ๆ และข่าวปลอมเกี่ยวกับแหล่งกำเนิด การแพร่กระจาย การป้องกัน การวินิจฉัย การรักษา และประเด็นอื่น ๆ เกี่ยวกับโรคที่ถูกเผยแพร่ออกไปอย่างรวดเร็วทางสื่อสังคม ระบบส่งข้อความ
และสื่อมวลชน
มีกระทั่งนักข่าวที่ถูกจับฐานเผยแพร่ข่าวปลอมเกี่ยวกับการระบาดทั่ว
อนึ่ง คนดัง นักการเมือง และผู้นำทางสังคมอื่น ๆ ก็ช่วยกันกระจายข้อมูลด้วย
สำหรับสื่อภาษาอังกฤษ งานศึกษาของมหาวิทยาลัยคอร์เนลพบว่า ประธานาธิบดีสหรัฐดอนัลด์ ทรัมป์ น่าจะเป็นตัวขับข้อมูลเท็จเกี่ยวกับการระบาดทั่วที่แรงสุด
มีการหลอกลวงขายผลิตภัณฑ์เพื่อตรวจโรค ป้องกันโรค และรักษาโรค "แบบมหัศจรรย์"
มีกลุ่มศาสนาหลายกลุ่มที่อ้างว่า ความเชื่อในศาสนานั้น ๆ จะป้องกันผู้เชื่อจากไวรัสได้
มีคนบางส่วนที่อ้างว่าไวรัสเป็นอาวุธชีวภาพที่หลุดโดยอุบัติเหตุหรือโดยตั้งใจจากแล็บ เป็นอุบายควบคุมจำนวนประชากร เป็นจารกรรมหรือเป็นผลข้างเคียงของเครือข่ายมือถือแบบ 5 จี
องค์การอนามัยโลกได้แถลง "การระบาดทั่วของข้อมูลผิด" (infodemic) เกี่ยวกับไวรัส ซึ่งสร้างความเสี่ยงต่อสุขภาพของชาวโลก 
แล้วจึงประกาศการร่วมมือกับมูลนิธิวิกิมีเดียโดยอนุญาตให้ใช้อินโฟกราฟิกและสื่ออื่น ๆ ขององค์การเพื่อสู้กับข้อมูลผิด ๆ
ชนิด แหล่งกำเนิด และผลกระทบ

ในวันที่ 30 มกราคม 2020 สำนักข่าวอังกฤษบีบีซีรายงานทฤษฎีสมคบคิดและคำแนะนำทางสุขภาพซึ่งไม่ดีเกี่ยวกับโควิด-19 ที่เพิ่มขึ้นเรื่อย ๆ
ตัวอย่างเด่นในเวลานั้นรวมคำแนะนำทางสุขภาพผิด ๆ ที่แชร์ไปตามสื่อสังคมและระบบส่งข้อความ บวกกับทฤษฎีสมคบคิดต่าง ๆ เช่นโรคเกิดจากซุปค้างคาว (จีน) 
และเกิดจากแผนการแพร่โรคระบาดที่อาศัยความร่วมมือจากสถาบันวิจัยโรคติดต่อในสัตว์แห่งสหราชอาณาจักรคือ Pirbright Institute
ต่อมาในวันที่ 31 หนังสือพิมพ์อังกฤษเดอะการ์เดียนระบุตัวอย่างข้อมูลผิด ๆ 7 อย่าง เพิ่มทฤษฎีสมคบคิดว่าโรคเป็นอาวุธชีวภาพและโรคสัมพันธ์กับเทคโนโลยี 5 จีและเพิ่มคำแนะนำทางสุขภาพที่ผิดอื่น ๆ
เพื่อเร่งแชร์ข้อมูลงานวิจัย นักวิจัยจำนวนมากจึงเริ่มใช้เว็บไซต์ที่พิมพ์ผลงานวิจัยก่อนตีพิมพ์รวมทั้ง arXiv bioRxiv medRxiv และ SSRN
งานวิจัยสามารถโหลดขึ้นไปยังเซิร์ฟเวอร์โดยไม่มีการตรวจสอบโดยผู้รู้เสมอกันหรือผ่านกระบวนการทางบรรณาธิการอื่น ๆ เพื่อรับรองคุณภาพ งานวิจัยบางงานจึงมีส่วนกระจายทฤษฎีสมคบคิดต่าง ๆ 
กรณีเด่นที่สุดก็คือเอกสารที่โหลดขึ้น bioRxiv อ้างว่าไวรัสโควิด-19 มีลำดับยีนจากไวรัสเอชไอวี
หลังจากมีการคัดค้าน งานจึงถูกเพิกถอน
เอกสารแบบก่อนตีพิมพ์เกี่ยวกับโควิด-19 เช่นนี้ได้แชร์กันอย่างกว้างขวางออนไลน์โดยมีข้อมูลที่แสดงว่าสื่อใช้เอกสารในเรื่องนี้เกือบเป็น 10 เท่าเทียบกับเรื่องอื่น ๆ
ตามงานศึกษาของสถาบันศึกษาวารสารศาสตร์ของมหาวิทยาลัยออกซ์ฟอร์ด ข้อมูลผิด ๆ เรื่องโควิด-19 โดยมากเป็น "การแปรรูปในลักษณะต่าง ๆ ซึ่งข้อมูลที่มีอยู่และบ่อยครั้งเป็นเรื่องจริง จะถูกปั่น บิดเบือน เปลี่ยนบริบท หรือเปลี่ยนใหม่"
โดยมีข้อมูลน้อยกว่าที่กุขึ้นแบบโคมลอย
งานศึกษาบางส่วนพบว่า ข้อมูลผิด ๆ จากผู้นำในสังคมรวมทั้งนักการเมือง คนดัง และคนสำคัญอื่น ๆ แม้จะเป็นส่วนน้อยแต่ก็ได้การเผยแพร่เป็นส่วนมากไปตามสื่อสังคม
ตามการจัดหมวดหมู่ของสถาบัน หมวดที่มีข้อมูลผิด ๆ มากสุด (ร้อยละ 39) เป็นข้ออ้างผิด ๆ หรือให้เข้าใจผิดเกี่ยวกับการกระทำหรือนโยบายเจ้าหน้าที่ของรัฐ รวมทั้งรัฐบาลและองค์กรสากลเช่น องค์การอนามัยโลกและสหประชาชาติ
การทดลองตามธรรมชาติ คือรูปแบบการทดลองที่เกิดขึ้นเองโดยไม่มีใครออกแบบหรือเข้าไปจัดการ ได้แสดงความสัมพันธ์ระหว่างข้อมูลผิด ๆ เกี่ยวกับไวรัสโคโรนากับการติดโรคและการตายที่เพิ่มขึ้น
มีตัวอย่างเป็นข่าวทางทีวีคล้ายกันสองข่าวที่รายงานในเครือข่ายโทรทัศน์เดียวกัน
ข่าวหนึ่งรายงานผลของโรคที่หนักกว่าโดยทำก่อนข่าวต่อมาอีกเดือนหนึ่ง
พบว่า บุคคลและกลุ่มคนที่ดูข่าวหลังแล้วรายงานผลติดโรคและตายในอัตราสูงกว่า
ข้อมูลผิด ๆ ถูกใช้โดยนักการเมือง กลุ่มสนับสนุน และเจ้าหน้าที่ของรัฐในประเทศต่าง ๆ ในทางการเมือง คือเพื่อบอกปัดหน้าที่รับผิดชอบ โทษประเทศอื่น ๆ และเพื่อไม่ให้การตัดสินใจก่อนหน้านี้ของตนถูกวิพากษ์วิจารณ์
แต่บางครั้งก็มีผลประโยชน์เกี่ยวข้องด้วย
ประเทศจำนวนหนึ่งถูกกล่าวหาว่า กระจายข้อมูลผิด ๆ ในสื่อสังคมของประเทศอื่น ๆ เพื่อสร้างความตื่นตระหนก ความไม่ไว้เนื้อเชื่อใจ บ่อนทำลายการอภิปรายทางประชาธิปไตย หรือเพื่อโปรโมตรูปแบบรัฐบาลของตน
งานศึกษาของมหาวิทยาลัยคอร์เนลซึ่งตรวจบทความภาษาอังกฤษ 38 ล้านบททั่วโลกพบว่า ประธานาธิบดีสหรัฐดอนัลด์ ทรัมป์ เป็นผู้เผยแพร่ข้อมูลเท็จที่แรงสุด
แหล่งกำเนิด > จากแล็บจีน

ในการระบาดทั่วระยะแรก ๆ เกิดทฤษฎีสมคบคิดหนึ่งว่าสถาบันไวรัสวิทยาอู่ฮั่นในจีนได้สร้างไวรัสขึ้นผ่านพันธุวิศวกรรม
ต้นกำเนิดแหล่งหนึ่งของทฤษฎีนี้เป็นอดีตเจ้าหน้าที่หน่วยจารกรรมของอิสราเอล (Dany Shoham) ผู้ให้สัมภาษณ์กับหนังสือพิมพ์อนุรักษนิยมอเมริกันเดอะวอชิงตันไทมส์เกี่ยวกับแล็บนี้
ภายหลังนักการเมืองอเมริกันจึงเริ่มกระจายข้อมูลผิดนี้ รวมทั้งสมาชิกวุฒิสภา Tom Cotton, ประธานาธิบดีทรัมป์และเลขาธิการกระทรวงการต่างประเทศสหรัฐไมก์ พอมเพโอ
ยังมีนักวิทยาศาสตร์คนหนึ่งในแล็บคือ Li-Meng Yan ผู้หนีจากประเทศจีนแล้วสนับสนุนแนวคิดนี้
แต่เจ้าหน้าที่จำนวนมากก็ได้ออกมาหักล้างทฤษฎีสมคบคิดนี้ รวมทั้งนักชีววิทยาชาวอเมริกัน Richard H. Ebright ผู้อำนวยการสถาบันโรคภูมิแพ้และโรคติดต่อแห่งชาติสหรัฐ Anthony Fauci นักวิทยาศาสตร์คนดังต่าง ๆ และชุมชนหน่วยจารกรรมสหรัฐ
แม้ทฤษฎีนี้จะกระจายไปทั่วในสื่อสังคม แต่การตรวจสอบทางวิทยาศาสตร์ต่อมาก็ได้แสดงว่า ไวรัสมีแหล่งกำเนิดจากค้างคาว